<classify> HUKU ripoti mpya ikionesha kuwa majeruhi wanne kati ya 25 wa ajali ya lori la mafuta Morogoro wamefariki katika Hospitali ya Taifa Muhimbili, Waziri wa Afya, Maendeleo ya Jamii, Jinsia, Wazee na Watoto, Ummy Mwalimu ameagiza MNH kujenga kituo maalum cha majeruhi wa moto. Ummy ameyasema hayo leo, Ijumaa Agosti 16, 2019 alipotembelea majeruhi hao ambao kwa sasa wamebaki 21 kati ya 46 waliohamishiwa MNH wakitoka hospitali ya Rufaa ya Morogoro.Hii ina maana kuwa waliofariki kutokana na ajali hiyo iliyotokea Jumamosi iliyopita ya Agosti 10, 2019 eneo la Msamvu mkoani Morogoro hadi kufikia leo Agosti 16, mchana ni 93. Mwalimu alisema kuwa licha ya maboresho makubwa ya huduma ya afya katika hospitali hiyo, kuna upungufu katika chumba cha uangalizi maalum ICU kwani wagonjwa wa moto wanachanganywa na wagonjwa wengine.Namuagiza mwenyekiti wa bodi ya wakurugenzi wa Muhimbili, kujenga haraka kituo maalum cha wagonjwa wa moto pamoja na ICU yao. alisema Mwalimu  <topic>: KITAIFA 